Sacrosanctæ ecclesie sancti Petri Cluniensis, quam domnus Aymardus abbas ad regendum habere videtur, ego Raimodis, Deo sacrata, pro Dei amore et eternam retributionem, et pro animam patris mei Maioli adque matris mee Landradane, necnon et animas fratribus meis vivis atque defunctis, seu et omnibus christianis, dono ad ipsam casam Dei aliquid ex rebus meis sitas in pago Matisconense, in agro Fusciacense, in villa Davayaco: hoc est curtilus cum vinea; terminatur a mane terram sancti Vincentii et sancti Leudegarii, a medio die via publica, a sero Vuarnerio cum heredes, a cercio sancti Vincentii; infra istis terminibus, ipsum curtilum cum aliis rebus ibidem pertinentibus, sicut Modoenus quondam patri meo et matris mee donavit, dono ad ipsam casam Dei, eo tenore ut in ipso loco diebus vite mee, in loco justitie, et fratrum prebendam habeam sicuti unus ex fratribus ejusdem loci; et si in partibus istis obitus meus evenerit, receptionem et locum sepulture ibi habeam, et, sicut superius insertum est, post hac die rectores ejusdem ecclesie faciant de ipsas res que ibi dono in Deo servitio quicquid voluerint. Si quis vero donationem istam contradixerit, auri libram componat, et inantea omni tempore firma permaneat, cum stipulacione subnixa. Actum Matisconum publice. S. Raimodis, qui donationem istam fieri et firmare rogavit. S. Vualterii, fratri suo, qui consensit, et in sua advocatione firmare rogavit. S. Johannes clericus. S. alio Vualteri. S. Heyrico. S. Amblardi. S. Bererii. S. David. S. Raymberti. S. Teodosii. S. Bernoni. S. Aylimari. S. Grimardi. S. Ermenfredi. Data per manu Berardi, sub die lunis, III kalendas junii, anno XVI regni Hludovici regis.